er mjög sjaldgæf stör á Íslandi , aðeins fundin á tveim stöðum , í brekku fyrir ofan Hvamm undir Eyjafjöllum , og á Ytri-Hrafnabjörgum í Hörðudal . Í Hvammi er mjög mikið af þessari stör , hún vex þar á stóru svæði um alla brekkuna ofan við bæinn . Á Ytri-Hrafnabjörgum er miklu minna af henni , hún var þar á tveim stöðum , og þakti á öðrum staðnum um 100 m 2 þegar Ingimar Óskarsson skoðaði hana þar árið 1967 . Ég skoðaði fundarstaðinn árið 2003 , en sá hvergi störina , og gæti því verið að hún væri horfin af þessum stað . Gljástörin er allhávaxin með 2 - 3 græn , sívöl , leggjuð kvenöx og einu karlaxi í toppinn . Axhlífarnar eru ljósgulbrúnar eða grænleitar , með dekkri miðtaug sem gengur út í stuttan odd . Myndin sýnir gljástör í Hvammi undir Eyjafjöllum árið 1983 .